32002R1285
L 187/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1285/2002 НА КОМИСИЯТА
от 15 юли 2002 година
за допълнение на приложението към Регламент (EО) № 2301/97 относно вписването на определени наименования в Регистъра на сертификатите за специфичен характер, предвиден в Регламент (EИО) № 2082/92 на Съвета относно сертификатите за специфичен характер на селскостопански и хранителни продукти (Kalakukko)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2082/92 на Съвета от 14 юли 1992 г. относно сертификатите за специфичен характер за селскостопански и хранителни продукти (1), и по специално член 9, параграф 1 от него,
като има предвид, че:
(1)
В съответствие с член 7 от Регламент (EИО) № 2082/92 Финландия е изпратила молба до Комисията за вписване на наименованието „Kalakukko“ в Регистъра на сертификатите за специфичен характер.
(2)
Описанието „храни с традиционно специфичен характер“ може да бъде използвано единствено с наименования, вписани в този регистър.
(3)
Не бяха изпратени възражения до Комисията по член 8 от въпросния регламент след публикуването в Официален вестник на Европейските общности (2) на наименованието, посочено в приложението към настоящия регламент.
(4)
Като резултат наименованието, посочено в приложението, трябва да бъде вписано в Регистъра на сертификатите за специфичен характер и по този начин защитено като храна с традиционно специфичен характер в Общността съгласно член 13, параграф 2 от Регламент № (ЕИО) 2082/92.
(5)
Приложението към този регламент допълва приложението към Регламент (EО) № 2301/97 на Комисията (3), последно изменен с Регламент (EО) № 688/2002 (4),
ПРИЕ НАСТОЯЩИЯ РЕГЛАМЕНТ:
Член 1
Наименованието в приложението към настоящия регламент се добавя към приложението към Регламент (EО) № 2301/97 и се вписва в Регистъра на сертификатите за специфичен характер в съответствие с член 9, параграф 1 от Регламент (ЕИО) № 2082/92.
То е защитено в съответствие с член 13, параграф 2 от въпросния регламент.
Член 2
Настоящият регламент влиза в сила на двадесетия ден от публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юли 2002 година.